Оправят пътя до храма на Преподобна Стойна - Регионални
Хиляди миряни от страната и чужбина ще честват Гергьовден в църквата „Свети Георги" в санданското село Златолист. Много от тях ще пренощуват в храма в нощта срещу празника с надеждата за здраве и изцеление. Тук в началото на миналия век е живяла пророчицата Преподобна Стойна, която се смята от местните хора за светица и предшественица на Ванга.„Община Сандански ще осигури необходимата техника – фадрома и камион, за да подравним 6-километровия път от село Катунци до нашето село", каза кметският наместник на Златолист – Красимир Кисов. Много от поклонниците ще дойдат в петък вечерта, за да пренощуват в светата обител.